સમગ્ર કેસમાં સમી તાલુકા મામલતદાર કિશોર ગઢવી અને સર્કલ ઓફિસર રમેશ દેસાઈનો રોલ પણ શંકાના દાયરામાં આવે છે. અરજદારોના જણાવ્યા પ્રમાણે, આ બંને અધિકારીઓ આત્મવિલોપનની ચીમકી ઉચ્ચારી તેના એક દિવસ અગાઉ પંચનામું કરવા દુદખા આવ્યા હતા, પણ તેમના ઘેર આવવાને બદલે ગામના સરપંચના ઘેર ચા-પાણી કરીને ‘અરજદારો ઘેર હાજર નથી’ એ પ્રકારનો રિપોર્ટ તૈયાર કરીને નીકળી ગયા હતા. જેની સામે સમી મામલતદાર કિશોર ગઢવીનું કહેવું છે કે, તેમને જમીનનો કબજો કોની પાસે છે તેની તપાસ માટે મોકલવામાં આવ્યા હતા, પણ અરજદારમાંથી કોઈ પોતાના ઘેર ન મળ્યું એટલે અમે પંચનામું સરપંચના ઘેર જઈને કર્યું હતું.